Presuda Suda (prvo vijeće) od 13. srpnja 2023. (zahtjev za prethodnu odluku koji je uputio Bundesfinanzhof - Njemačka) – Finanzamt Hamm/Harry Mensing
(predmet C-180/221, Mensing II)
„Zahtjev za prethodnu odluku – Oporezivanje – Zajednički sustav poreza na dodanu vrijednost (PDV) – Direktiva 2006/112/EZ – Članak 311. i sljedeći – Posebne odredbe primjenjive na umjetnine – Maržni sustav – Oporezivi preprodavatelji – Isporuka umjetnina koju obavi autor ili njegovi pravni sljednici – Transakcije unutar Zajednice – Pravo na odbitak pretporeza”
Jezik postupka: njemački
Sud koji je uputio zahtjev
Bundesfinanzhof
Stranke glavnog postupka
Tužitelj: Finanzamt Hamm
Tuženik: Harry Mensing
Izreka
Članke 312., 315. i članak 317. prvi stavak Direktive Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost
treba tumačiti na način da:
porez na dodanu vrijednost koji je oporezivi preprodavatelj platio na stjecanje unutar Zajednice umjetnine na čiju se daljnju isporuku, na temelju članka 316. stavka 1. te direktive, primjenjuje maržni sustav, ne ulazi u poreznu osnovicu te isporuke.
____________
1 SL C 222, 7. 6. 2022.